Rikunarita-ORG/Wikinium huggingface dataset:
# 識字

能讀書、善筆札者，謂之**通文墨**；反是，則謂之不**識丁**。

考西字「literacy」（通文墨）一語之義，學者每以西曆一九五零年為界，判為二期。先是，所謂通文墨者，徒謂能辨字形、解句讀而已。其後，此義漸廣，非復舊觀，不僅在辨字解句，更求其所以致用，且及乎禮俗教化之大者。蓋此時之literacy，已通乎經世之學矣。

## 據
# 中華人民共和國

| 中華人民共和國 |
| --- |
|

|  |  |
| --- | --- |
|  |  |

 |
| **國歌：**義勇軍進行曲 |
| 中華人民共和國之所在 |
| **國體：** | 人民代表大會
民主集中
社會主義制 |
| **元首**： | 國家主席習近平 |
| **總揆**： | 國務院總理李強 |
| **國都**： | 北京 |
| **國語**： | 漢語 普通話 |
| **人口**： | 近十四億 |
| **通貨**： | 內地：人民幣 香港：港元 澳門：澳門元 |
| **產值**： | 三百二十九萬九千美元 合港、澳則二百五十一萬六千三百美元 |
| **均有**： | 二千四百五十九美元 |
| **匯價產值**以美國中情局戊子世界年鑒為準 |

**中華人民共和國**在亞東之極，都北京。其東以鴨綠江界朝鮮民主主義人民共和國。隔東海望日本。其北與俄羅斯、蒙古國相接。至東南海隅，民國是從。

## 史

中華民國十年，中國共產黨立於上海。時天下分崩，乃與國民黨聯，共理廣州軍政府，圖北伐以平禍亂。後蔣中正既下南京，以共產黨人陰行其教，事侵公務，遂大肆捕戮。共產黨乃遁入江西，十六年，兵發南昌，工農紅軍始建。二十年，立國於瑞金，號曰中華蘇維埃。

二十三年，國軍圍之益急，紅軍力戰不支，乃棄城西走。至貴州遵義，追兵少緩，遂集議定策。責博古、李德用兵之誤，罷其權，委命毛澤東、周恩來等主旄鉞。二十五年，殘卒七千抵陝北吳起。時倭寇入塞，中原告急，蔣氏猶以剿共為先。張學良等乃行兵諫於西安，迫蔣抗倭。共產黨遂宣稱與國同難，廢其國號，改編為邊區。翌年，國共合力禦侮，兵燹歷八載而倭降。

倭既平，中正令三軍按兵，澤東則馳命趨遼東，納倭人器械。三十四年，兩黨定和約於重慶，然兵連禍結，相攻如故。共產黨之軍，改號解放軍。先是，國民黨政多賕賂，法度日荒，民苦其政；共軍則嚴於軍律，甚得民心。戰四載，國府敗走臺灣，南北遂對峙。

三十八年秋，政治協商會議，頒行《共同綱領》，推澤東為中央政府主席，朱德、劉少奇、宋慶齡等佐之。十月朔，建號中華人民共和國，都北平，易名北京，始以公元紀年。

公元一九五〇年，朝鮮兵起。美軍假聯合國之名，登陸仁川，朝鮮告急。乃出師援之，號志願軍。相持三載，互有勝負，乃弭兵。五四年，開大會，立憲法，修明政理。當是時，行五年之猷，實業大興，民生日遂。

五七年，澤東下令黜異見者，謂之反右（反者，拒也，排也）。初，陳雲司食貨，頗有條目，民生稍復。旋而中蘇交惡，澤東急於強國，乃令行「三面紅旗」之法。務求速進，號曰「以糧為綱」，令農人殫力於田畝。吏治多浮誇，虛報產額者，反受重賞。又號「以鋼為綱」，毀民器以實鎔爐。鋼既不就，金鐵俱毀。壯丁皆從煉鋼，田園蕪廢。復歸人民公社，計口受糧，勞逸不均。陳雲等憂其弊，反坐貶。五九年，大饑，殍殣遍野，三年間死者三千萬有餘。澤東由是引咎退位，劉少奇、周恩來繼領政事，復雲舊法，民乃稍息。

六六年，時澤東猶掌黨事，乃興「文化大革命」，指少奇等為右派，義主資本，乃幽之於室，後徙開封，竟含冤病死。又號「破四舊」，廢禮樂，黜古儀，使弟子撻其師，焚毀典籍。國中大亂，法令蕩然。七六年，澤東薨。鄧小平進掌國事，撥亂反正，引「文革」為大過，復少奇之名。

七八年，小平令更張開禁，與萬國通商。食貨既興，國庫日盈。然新法先東後西，致富庶不一。然自變法以降，國力日蓄，振百年之頹。九七年，香港復；九九年，澳門還。二〇〇一年，入萬國商盟。〇八年，大會五洲於北京，興奧林匹克之集。

小平之後，則江澤民、胡錦濤、習近平相繼主政。

## 行政

初，尚無暇選舉，乃以中國人民政治協商會議代行立法之權。一九四九年九月，中國人民政治協商會議約法，云中國政治協商共同綱領，立中華人民共和國中央人民政府。一九五四年，全國人民代表大會立。全國人民代表大會者，國家權力之所出也，行立法權，選元首、行政、軍事、司法、監察部署。

憲法云，中華人民共和國國體，乃社會主義之國，而工人階級所領導，工農聯盟為基，人民民主專政。中國共產黨執政。

## 地方

一九四九年十月元日，中華人民共和國立，都北平，改北京。立五大行政區，分中華為三十省，十二直轄市，五行署區，並自治區、地方、地區各一，多沿民國舊制。此後十數年間，數年一變，至一九六八年方定，時分廿二省、五自治區、三直轄市。省下分地級、縣級、鄉級，各地名號均異，按方俗名之。地級含市、地區、自治州、盟。縣級含市轄區、市、縣、旗（二者並自治）、特區、盟區。鄉級含區公所、鎮、鄉、蘇木（並民族鄉、蘇木）、街道。省級之長曰省委書記，省長居其左，以黨領事也。至一九九七年，香港特別行政區立，越二年，澳門特別行政區立，遂成今貌。分廿三省、五自治區、四直轄市、二特別行政區，合三十四部。

三十四部列如下。遼寧省治瀋陽市、吉林省治長春市、河北省治石家莊市、山西省治太原市、黑龍江省治哈爾濱市、江蘇省治南京市、安徽省治合肥市、浙江省治杭州市、福建省治福州市、江西省治南昌市、山東省治濟南市、河南省治鄭州市、湖北省治武漢市、湖南省治長沙市、廣東省治廣州市、四川省治成都市、貴州省治貴陽市、雲南省治昆明市、陜西省治西安市、甘肅省治蘭州市、青海省治西寧市、海南省治海口市。別設臺灣省治臺北市，然臺灣自內戰末迄今實轄於中華民國。以上廿三省。西藏自治區治拉薩市、內蒙古自治區治呼和浩特市、廣西壯族自治區治南寧市、寧夏回族自治區治銀川市、新疆維吾爾自治區治烏魯木齊，以上五自治區。北京市、上海市、重慶市、天津市為四直轄市。並香港、澳門二特別行政區。

特別行政區以其舊法治。香港分十八區，澳門分七堂區。其長皆稱行政長官。

## 地理

華北、東北多平原，一馬平川，及江南、嶺南、兩湖諸地，山河相間。西南有青藏高原，雪峰迭起，有聖母峰，天下至高者也。河西至新疆，瀚海連綿，人煙尤希。北及塞外，南達南海，東臨太平洋，西接中亞細亞，其域計九百六十萬平方公里，衹次於俄羅斯、加拿大也。
# 漢語拼音

**漢語拼音**者，中國大陸注音之法也，以拉丁字母為之。

一九五八年二月十一日，全國人民代表大會頒許，外邦之習用華語者，如新加坡、大馬，亦從其制。幼學啟蒙，必先習之，然後習字。大陸區輿之內，凡西譯人名、地名，皆由其法而名。

其聲母二十有一，韻母三十有九，並分四聲：陰平、陽平、上、去也。

## 式樣

| 聲母 | 韻母 |
| --- | --- |
| 漢語拼音
拉丁之態 | 仿聲 | 注音符號 | 漢語拼音
拉丁之態 | 仿聲 | 注音符號 | 漢語拼音
拉丁之態 | 仿聲 | 注音符號 |
| b | 波 | ㄅ | a | 啊 | ㄚ | ia | 呀 | ㄧㄚ |
| p | 坡 | ㄆ | o | 窩 | ㄛ | ie | 耶 | ㄧㄝ |
| m | 摸 | ㄇ | e | 餓 | ㄜ | ua | 挖 | ㄨㄚ |
| f | 佛 | ㄈ | i | 衣 | ㄧ | uo | 窩 | ㄨㄛ |
| d | 得 | ㄉ | u | 屋 | ㄨ | uai | 歪 | ㄨㄞ |
| t | 特 | ㄊ | ü | 魚 | ㄩ | iao | 腰 | ㄧㄠ |
| n | 呢 | ㄋ | ai | 愛 | ㄞ | iou | 悠 | ㄧㄡ |
| l | 樂 | ㄌ | ei | 欸 | ㄟ | ian | 煙 | ㄧㄢ |
| g | 哥 | ㄍ | ui/uei | 為 | ㄨㄟ | uan | 彎 | ㄨㄢ |
| k | 科 | ㄎ | ao | 傲 | ㄠ | üan | 冤 | ㄩㄢ |
| h | 喝 | ㄏ | ou | 藕 | ㄡ | uen | 溫 | ㄨㄣ |
| j | 雞 | ㄐ | ie | 也 | ㄧㄝ | iang | 央 | ㄧㄤ |
| q | 氣 | ㄑ | üe | 約 | ㄩㄝ | uang | 汪 | ㄨㄤ |
| x | 息 | ㄒ | er | 兒 | ㄦ | ueng | 翁 | ㄨㄥ |
| zh | 之 | ㄓ | an | 安 | ㄢ | iong | 擁 | ㄩㄥ |
| ch | 吃 | ㄔ | en | 嗯 | ㄣ |  |  |  |
| sh | 詩 | ㄕ | in | 音 | ㄧㄣ |  |  |  |
| r | 日 | ㄖ | un/uen | 問 | ㄨㄣ |  |  |  |
| z | 資 | ㄗ | ün | 暈 | ㄩㄣ |  |  |  |
| c | 刺 | ㄘ | ang | 昂 | ㄤ |  |  |  |
| s | 思 | ㄙ | eng | 亨之韻 | ㄥ |  |  |  |
| y | 衣 | ㄧ | ing | 英 | ㄧㄥ |  |  |  |
| w | 屋 | ㄨ | ong | 轟之韻 | ㄨㄥ |  |  |  |

## 聲

有陰平、陽平、上聲、去聲四聲也。並有一輕聲。

### 符號式樣

#### 陰平

|  |  |
| --- | --- |
|

|  |
| --- |
| ─ |

 |

#### 陽平

|  |  |
| --- | --- |
|

|  |
| --- |
| ╱ |

 |

#### 上聲

|  |  |
| --- | --- |
|

|  |
| --- |
| ∨ |

 |

#### 去聲

|  |  |
| --- | --- |
|

|  |
| --- |
| ╲ |

 |

#### 輕聲

輕聲勿標。

## 書之

### 字體之疑

宜遵拉丁之符慣用書寫之法摹之。

### 聲調之寫法

陽平宜左下至右上，上聲去聲則宜左上起之。

### u、ü之態

如ü遇j、q、x、y，ü上兩點則請刪之。例之，「拒（j**ù**）」「去（q**ù**）」「許（x**ǔ**）」「於（y**ú**）」

### i、u之調

i、u如若相鄰，則標於後。例之，「銳（ru**ì**）」「秀（xi**ù**）」

### 兒化

凡詞尾之音為「er」，可連讀之，是為兒化。

如若兒化，遂去「e」存「r」於詞音後。例之，「火花兒（huǒhuā**r**）」「靠邊兒（kàobīan**r**）」

### 隔音之符

如若拼音寫後難於認讀，則用「'」以分隔。例之，「西安（xī**'**ān）」

## 讀之

請按從左至右之序讀之。

### 整體認讀

有十六聲母音可為字，而直接書之違律。故設整體認讀以讀之。

| 整體認讀音節 |
| --- |
| 漢語拼音
拉丁之態 | 仿聲 | 注音符號 |
| zhi | 之 | ㄓ |
| chi | 吃 | ㄔ |
| shi | 師 | ㄕ |
| ri | 日 | ㄖ |
| zi | 資 | ㄗ |
| ci | 呲 | ㄘ |
| si | 思 | ㄙ |
| yi | 衣 | ㄧ |
| wu | 屋 | ㄨ |
| yu | 魚 | ㄩ |
| ye | 耶 | ㄧㄝ |
| yue | 約 | ㄩㄝ |
| yuan | 冤 | ㄩㄢ |
| yin | 音 | ㄧㄣ |
| yun | 暈 | ㄩㄣ |
| ying | 應 | ㄧㄥ |

## 他典

* 普通話聲韻表
# 和製漢語

**和製漢語**，又名**日製漢語**、**東語**、**東譯**，謂日本人所訂漢語之學術字也。其製作本乎漢文，而參酌今語、俗語，或染和風。詞義則西學東漸以還，西學之名謂也。及十九稘末，流行中華、三韓、越南之間。當是時，有維新尚西化者，每用東文，卒成風氣。

所謂「漢語詞」，在日語用音讀，取法古文；而「和語詞」不然，雖書漢字，或兼假名，有非漢解者也。和製漢語，亦不乏東語之染化。

歐名之譯，古語每不足，縱象胥才俊，尚翻度無以。非新名詞，將不得其門徑。然雖新也，又二分焉，如「哲學、文化、固體、進化」等，「純和製漢語」也，古之所未有；如「革命、自由、階級、主義」，「半和製漢語」也，其字則古語有之，其義則西學奪席。詳而言之，其改造漢語者，如「社會」譯「society」，廣之者也；「經濟」譯「economy」，狹之者也；以「自由」為「freedom」者，玄之也；轉「共和」為「republic」者，變之也。或本漢文造新，不見于古書，而猶以漢語解者，如「電話、名詞、生態」者，即純然新詞。亦有宛字譯音，如「淋巴、浪漫、獨乙、型録、壽司」者。更有西文綴繫之字，如「ism」為「主義」，「ic、ty」為「的」，「ize」為「化」者，有取文法，而進乎歐化矣。

## 判定

今東亞所通行之語，本諸《萬國公法》、《海國圖志》、《英華字典》等書者，多華譯之新詞也，時未流行，而採納於日本，後乃回傳，則非和製。或如「絕對、相對、時間、空間、廣義、狹義」者，佛典中時時見之，但日人取以譯西學，而用意無改，亦非東文明矣。然有難斷者焉：如「細胞」，首見於宇田川榕菴《植学啓原》，而後李善蘭譯《植物學》亦用之。學界或稱李善蘭未讀日本書，故「細胞」者李氏自譯。又「化學」一名，華人推之徐壽，東人以為川本幸民。

今學界謂新名詞非和製漢語者，曰華製新漢語，而嚴譯、傳教士之譯語皆其選。

## 名譯

東譯名家，大抵時之鴻儒，若杉田玄白、井上哲次郎、市川清流、西周、福澤諭吉、福地櫻痴、中江兆民、森鴎外、夏目漱石，云云。

## 讚同

東譯來華，而褒貶不一。尚之者，則梁啟超、王國維、魯迅、孫文、毛澤東等。王國維作《論新學語之輸入》，言「近年文學上有一最著之現象，則新語之輸入是也」。後倡東譯，以抗嚴譯，謂「日本之學者既先我而定之矣，則沿而用之，何不可之有？」又「且日人之定名，亦非苟焉而已，經專門數十家之考究，數十年之改正，以有今日者也」。梁啟超亡日本，學東文，譯新書，作《學日本文之益處》及《和文漢讀法》，嘗言：「日本自維新以後，銳意西學，所翻彼中之書，要者略備，其本國新著之書，亦多可觀。今誠能習日文以譯日書，用力甚鮮，而獲力甚鉅」。然梁氏之於東語也，文則極用之，詩則不然。孫中山反清，但自云「造反」，及讀日本報章，見呼「revolution」曰「革命」，甚喜之，乃從。至整風運動時，毛澤東力改中共文風，倡外國學名，而和製漢語尤多。魯迅亦嘗謂漢語不足，必藉詞，即和譯，故文集中多見也。

## 梗議

下之者，則張之洞、嚴復、林紓、章太炎、彭文祖是也。昔汪榮寶留日歸國，與葉瀾集和譯，為《新爾雅》，風行一時。薦於學部司員，張之洞指其名曰：「是輕薄子，不可用」。又嘗令幕僚路孝植擬辦學大綱，見其書「健康」一語，勃然大怒，擲還，曰：「健康乃日本名詞，用之殊覺可恨。」路氏答曰：「名詞亦日本名詞，用之尤覺可恨。」張之洞難應，後改稱「日本土语」（名詞非東譯也，傳聞有差）。及官學部，作《湊定學堂章程·學務綱要》，云：「日本各種名詞，其古雅確當者固多，然其與中國文字不宜者亦復不少。近日少年習氣，每喜於文字間襲用外國名詞諺語，如團體、國魂、膨脹、舞台、代表等字，固欠雅馴；即犧牲、社會、影響、機關、組織、衝突、運動等字，雖皆中國所習見，而取義與中國舊解迥然不同，迂曲難曉；又如報告、困難、配當、觀念等字，意雖可解，然並非必需此字，捨熟求生，徒令閱者界說參差，於辦事亦多窒礙。」又言：「夫敘事述理，中國自有通用名詞，何必拾人牙慧。又若外國文法，或虛實字義倒裝，或敘說繁複曲折，令人費解，亦所當戒。倘中外文法參用雜糅，久之必漸將中國文法字義盡行改變，恐中國之學術風教亦將隨之俱亡矣。」嚴復主「編訂名詞館」，欲統新名詞而一之，後效不彰，而嚴譯亦多廢矣。光緒三十一年，復通書曹典球，謂「大抵翻譯之事，從其原文本書下手者，已隔一塵，若數轉為譯，則源遠益分，未必不害，故不敢也。頗怪近世人爭趨東學，往往入者主之，則以謂實勝西學。通商大埠廣告所列，大抵皆從東文來。夫以華人而從東文求西學，謂之慰情勝無，猶可說也；至謂勝其原本之睹，此何異睹西子於圖畫，而以為美於真形者乎？俗說之誖常如此矣！」留日學生彭文祖，作《盲人瞎馬新名詞》，斥東語「不倫不類」，而用之者「恬不知恥」，更臚列新詞數十，詳為改譯。章太炎作《國故論衡》，稱「哲學者，名不雅故，縉紳先生難言之。」後倡國粹主義，文宗魏晉，於民初極盛一時。林紓譯《拊掌錄》，跋之曰：「吾中國百不如人，獨文字一門，差足自立，今又以新名辭盡奪其故，是并文字而亦亡之矣。嗟夫！」後《中華大字典》出，使紓為序，倡言「由政府設局，製新名詞，擇其醇雅可與外國之名詞通者，加以界說，以惠學者，則後來譯律譯史譯工藝生植諸書，可以彼此不相齟齬，為益不更溥乎？」

## 兼查

* 華製新漢語
* 嚴譯
* 編訂名詞館
* 歐化中文
* 五四運動

## 参

* 黃克武《嚴復與近代中國文化轉型》
* 石雲艷《梁啟超與漢語中的外來語》
* 陳生保《中国語の中の日本語》
* 嚴復《嚴復詩文全集》
* 王彬彬《現代漢語中日語外來語問題》
* 馮天瑜《新語探源》
* 實藤惠秀《中國人留學日本史》
# 電話

電話
**電話**者，縮地傳音，所以通訊。

初，萬里相隔之人，或以飛鴿傳書，或以驛站傳遞，不便甚矣。至西元一八七六年，有加拿大人名曰貝爾者，始創電話，自是通訊不復難矣。今寰宇列國咸有國家區碼。欲通訊海外，則加國家區碼於號前。

## 理

爲言者取電話之送話器對談，子震聲帶厲氣震，然聲波；其附於送話器，則生電流，言「話音電流」。

話音電流循道而傳萬里之受話器內。其使電流聲波化，經空氣傳於人耳。

如此，則成大易之始通。

## 辨名

向者漢地呼之曰**電話**（telephone）。東島亦造字以表電話，左從言，右爲電。

## 引據

## 兼查

* 無繩電話
* 移動電話
* 傳真機
* 智能手機
* 小靈通

|  |  |
| --- | --- |
|
 | 聲音動靜，具錄於**維基共享︰電話** |
# 假名

**假名**者，假以名音者也，日本之獨有文字也，分平假名、片假名，其字、形皆假於漢字，故曰假名，以別漢字之眞名。字亦作假字。

## 史

古之日本，有語而無文，不能筆錄，頗爲不便，故學字漢人。

初，行漢文書，訓讀而爲日語，不便記誦，故居常書物之不知漢名者，或通假以知之者、或轉記爲他物者，遂成通例，號萬葉假名。漢文之異于日文也，故有善擇字者，取捨而有隱語之能。

不習漢文者眾，遂草書、簡筆之，士人不屑，不入公文，謂**女假名**，而**萬葉假名**爲**男假名**者。讀漢書則以毛筆、角筆註於文右以助也。

明治維新以降，繩之而爲二式，一字一音，一音一字，合五十：草書之式謂平假名，楷書之式謂片假名。此二者皆日文之表音字也，亦可與漢字錯落雜用。

## 進學

* 假名習字 (PDF)
# 萬葉假名

**萬葉假名**（日文：万葉仮名、まんようがな）者，古日本假名也，音義文字也，以漢字示日言也。

有一字一音者，蓋今日假名之范；一字多音者，蓋今日漢字入文之始；多字一音、多字少音者，或忘字添筆，或制虎焉。萬葉假名亦分訓假名、音假名，借隋唐中原漢字音者，音假名也；借日本本土詞之音，訓假名也。

## 釋名

**萬葉**者，古和歌集也。**假名**者，假以名音也。**萬葉假名**，蓋古之萬葉集假以書日文之漢字也。

## 一覽

一字一音之萬葉假名一覽|  | ア行 | カ行 | サ行 | タ行 | ナ行 | ハ行 | マ行 | ヤ行 | ラ行 | ワ行 | ガ行 | ザ行 | ダ行 | バ行 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ア段 | 阿安英足 | 可何加架香蚊迦 | 左佐沙作者柴紗草散 | 太多他丹駄田手立 | 那男奈南寧難七名魚菜 | 八方芳房半伴倍泊波婆破薄播幡羽早者速葉齒 | 萬末馬麻摩磨滿前真間鬼 | 也移夜楊耶野八矢屋 | 良浪郎樂羅等 | 和丸輪 | 我何賀 | 社射謝耶奢装藏 | 陀太大囊 | 伐婆磨魔 |
| イ段甲類 | 伊怡以異已移射五 | 支伎岐企棄寸吉杵來 | 子之芝水四司詞斯志思信偲寺侍時歌詩師紫新旨指次此死事准磯為 | 知智陳千乳血茅 | 二人日仁爾迩邇尼耳柔丹荷似煮煎 | 比必卑賓日氷飯負嬪臂避臂匱 | 民彌美三水見視御 |  | 里理利梨隣入煎 | 位為謂井猪藍 | 伎祇藝岐儀蟻 | 自士仕司時盡慈耳餌兒貳爾 | 遲治地恥尼泥 | 婢鼻彌 |
| イ段乙類 | 貴紀記奇寄忌幾木城 | 非悲斐火肥飛樋干乾彼被秘 | 未味尾微身實箕 | 疑宜義擬 | 備肥飛乾眉媚 |
| ウ段 | 宇羽于有卯烏得 | 久九口丘苦鳩来 | 寸須周酒州洲珠数酢栖渚 | 都豆通追川津 | 奴努怒農濃沼宿 | 不否布負部敷經歷 | 牟武無模務謀六 | 由喩遊湯 | 留流類 |  | 具遇隅求愚虞 | 受授殊儒 | 豆頭弩 | 夫扶府文柔歩部 |
| エ段甲類 | 衣依愛榎 | 祁家計係價結鷄 | 世西斉勢施背脊迫瀬 | 堤天帝底手代直 | 禰尼泥年根宿 | 平反返弁弊陛遍覇部辺重隔 | 賣馬面女 | 曳延要遙叡兄江吉枝 | 礼列例烈連 | 廻恵面咲 | 下牙雅夏 | 是湍 | 代田泥庭傳殿而涅提弟 | 弁便別部 |
| エ段乙類 | 気既毛飼消 | 閉倍陪拝戸經 | 梅米迷昧目眼海 | 義氣宜礙削 | 倍每 |
| オ段甲類 | 意憶於應 | 古姑枯故侯孤兒粉 | 宗祖素蘇十 | 刀土斗度戸利速 | 努怒野 | 凡方抱朋倍保宝富百帆穂 | 毛畝蒙木問聞 | 用容欲夜 | 路漏 | 乎呼遠鳥怨越少小尾麻男緒雄 | 吾呉胡娯後籠児悟誤 | 俗 | 土度渡奴怒 | 煩菩番蕃 |
| オ段乙類 | 己巨去居忌許虚興木 | 所則曾僧増憎衣背苑 | 止等登澄得騰十鳥常跡 | 乃能笑荷 | 方面忘母文茂記勿物望門喪裳藻 | 与余四世代吉 | 呂侶 | 其期碁語御馭凝 | 序叙賊存茹鋤 | 特藤騰等耐抒杼 |
# 大篆

**大篆**者，周宣王太史籀所作也。或曰柱下史始變。古文或同或異，謂之為篆。篆者，傳也，傳其物理，施之無窮。甄鄷定六書，三曰篆書八體。書法一曰大篆，又《漢書·藝文志》史籀十五篇並此也，以史官製之用以教授謂之史書。凡九千字，秦趙高善篆，教始皇少子胡亥書，又漢文帝王遵、嚴延年並工史書是也。秦焚書，惟《易》與《史》篇得全。《呂氏春秋》云倉頡造大篆，非也。若倉頡造大篆，則置古文何地？所謂籀篆，蓋其子孫是也。史籀即大篆之祖也。

大篆之後又別為十有三，曰殳書，曰傳信鳥書，曰刻符書，曰簫籀，曰署書，曰鶴頭書，曰偃波書，曰蚊腳書，曰轉宿篆，曰蠶書，曰芝英書，曰氣候直時書，曰蛇書，此皆大篆之流派也。

## 據

* 唐張懷瓘《書斷》
* 明陶宗儀《書史會要》大小篆
# 小篆

以小篆書維基大典，書體依說文解字
**小篆**者，秦始皇丞相李斯所作也。增損大篆，異同籀文，謂之小篆。亦曰**秦篆**。始皇二十六年，始并六國。斯時為廷尉，乃奏罷不合秦文者。於是天下行之畫，如鐵石字，若飛動作，楷隸之祖，為不易之法。其銘題鍾鼎及作符印，至今用焉。則《離》之六二︰「黃離元吉，得中道也。」斯雖草創，遂造其極矣。

蔡邕小篆，讚龜文斜列櫛，比龍鱗隤，若黍稷之垂。穎蘊若蟲蛇之棼縕，若絕若連，似水露緣，絲凝垂下。端遠而望之，象鴻鵠群遊，絡繹遷延。研桑不能數其詰，曲離婁不能睹其隙。間般垂揖，讓而辭巧，籀誦拱手，而韜翰摛華艷於紈素，為六藝之範先，李斯即小篆之祖也。

小篆之後又別為八，曰鼎小篆，曰薤葉篆，曰垂露篆，曰懸針篆，曰纓絡篆，曰柳葉篆，曰翦刀篆，曰外國書，此皆小篆之異體也。

《贊》曰︰「李君創法，神慮精微，鐵為肢體，虯作驂騑。江海淼漫，山嶽巍巍，風長萬里，鸞鳳于飛。」

## 據

* 唐張懷瓘《書斷》
* 明陶宗儀《書史會要》大小篆
# 草書

孫過庭草書《書譜》
**草書**者，後漢徵士張伯英之所造也。梁武帝《草書狀》曰︰「蔡邕云︰『昔秦之時，諸侯爭長。羽檄相傳，望烽走驛，以篆隸之難，不能救速，遂作赴急之書，蓋今草書是也。』余疑不然。創制之始，其閒者鮮。且此書之約略，既是蒼黃之世，何粗魯而能識之？」又云︰「杜氏之變隸，亦由程氏之改篆。其先出自杜氏，以張為祖，以衛為父，索為伯叔，二王為兄弟，薄為庶息，羊為僕隸者。」故唐張懷瓘以為諸侯，爭長之日，則小篆及楷隸未生，何但於草？蔡公不宜至此，誠恐後誣案。

杜度，漢章帝時人。元帝朝史游，已作草，又評羊薄等，未曰︰「知書也。」歐陽詢與楊駙馬書章草千文，批後云︰「張芝草聖皇象八絕。」並是章草，西晉悉然迨乎？東晉王逸少與從弟，洽變章草為今草，韻媚宛轉，大行於世，章草幾將絕矣。懷瓘案右軍之前，能今草者，不可勝數。諸君之說一，何孟浪欲杜眾口，亦猶躡履滅跡，扣鐘銷音也。又王愔云︰「槁書者，若草非草，草行之際者，非也。案槁，亦草也。因草呼槁，正如真正書寫，而又塗改，亦謂之草槁。豈必草行之際，謂之草者，蓋取諸渾沌天造，草昧之意也。文而為本，法此也。」故孔子曰︰「裨諶草創之，是也。」楚懷王使屈原造憲令，草槁未成，上官氏見，欲奪之。又董仲舒欲言災異，草槁未上，主父偃竊而奏之，並是也。如淳曰︰「所作起草為槁。」姚察曰︰「草猶麤也，麤書為本。」曰︰「槁蓋草書之文祖，出於此草書之先，因於起草。」自杜度妙於章草，崔瑗崔寔父子繼，能羅暉趙襲亦法此藝，襲與張芝相善，芝自云：上比崔杜不足，下方羅趙有餘。然伯英學崔杜之法，溫故知新，因而變之，以成今草。專精其妙字之體，勢一筆而成，偶有不連而血脈不斷。及其連者，氣候通而隔行。唯王子敬明其深指，故行首之字，往往繼前行之末，世稱一筆書者。起自張伯英，即此也。實亦約文，該思應指宣言，列缺施鞭，飛廉縱轡也。伯英雖始草創，遂造其極。

索靖《草書狀》云︰「聖皇御世，隨時之宜。《蒼頡》既工，書契是為損之。草隸以崇簡易，草書之狀也。宛若銀鉤飄，若驚鸞舒翼，未發若舉復，安於是多才之英，篤藝之彥？役心精微，耽思文憲，守道兼權，觸類生變，離析八體，靡形不判，騁辭放手，雨行冰散，高音翰厲，溢越流漫，著絕藝於紈素，垂百代之殊觀。」

《贊》曰︰「草法簡略，省繁錄微。譯言宣事，如矢應機。霆不暇發，電不及飛。徵士已沒，道愈光輝。明神在享，其靈有歇。斯藝漫流，終古無絕。」

## 據

* 唐張懷瓘《書斷》
# 行書

以行書書維基大典，字體乃王漢宗仿古而作
**行書**者，後漢潁川劉德昇所作也。即正書之小偽，務從簡易，相間流行，故謂之行書。王愔云︰「晉世以來，工書者多以行書著名。昔鍾元常善行狎書是也。爾後王羲之、獻之，並造其極焉。」獻之常白父云︰「古之章草，未能宏逸，頓異真體，合窮偽略之理，極草縱之致。不若槁行之間，於往法固殊也，大人宜改體。」觀其騰煙煬火，則迴祿喪精。覆海傾河，則元冥失馭。天假其魄，非學之功。若逸氣縱橫，則羲謝於獻。若簪裾禮樂，則獻不繼羲。

雖諸家之法悉殊，而子敬最為遒拔。夫古今人民，狀貌各異，此皆自然妙有萬物，莫比惟書之不同，可庶幾也。故得之者先稟於天然，次資於功用而善學者，乃學之於造化異類，而求之固不取乎，似本而各挺之自然。

王珉《行書狀》云︰「邈乎，嵩岱之峻極爛。若列宿之麗，天偉字挺，特奇書秀出，揚波騁藝餘好，宏逸虎踞。鳳跱龍伸，蠖屈資胡氏之壯傑，兼鍾公之精密，總二妙之所長，盡要蔑乎？文質詳覽，字體究尋，筆跡粲乎？偉乎？如圭如璧，宛若盤螭之仰勢，翼若翔鸞之舒翮，或乃放手飛筆，雨下風馳，綺靡婉娩，縱橫流離。」

《贊》曰︰「非草非真，發揮柔翰，星劍光芒，雲虹照爛，鸞鶴嬋娟，風行雨散，劉子濫觴，鍾胡彌漫。」

## 據

* 唐張懷瓘《書斷》
# 六書

**六書**，漢文成字之法也。語出周禮，云：保氏掌諫王惡，而養國子以道，乃教之六藝：一曰五禮；二曰六樂；三曰五射；四曰五馭；五曰六書；六曰九數。至有漢，許慎著說文解字，曰：周禮八歲入小學，保氏教國子，先以六書。一曰指事：指事者，視而可識，察而見意，上、下是也。二曰象形：象形者，畫成其物，隨體詰詘，日、月是也。三曰形聲：形聲者，以事為名，取譬相成，江、河是也。四曰會意：會意者，比類合誼，以見指撝，武、信是也。五曰轉注：轉注者，建類一首，同意相受，考、老是也。六曰假借：假借者，本無其字，依聲托事，令、長是也。當世之人，用慎之釋義，而習班固之次，故曰象形、指事、會意、形聲、轉注、假借。

六書固非造字之本，乃漢人見字有千餘，理成六種，以便析義。

## 六書之義

### 象形

慎曰：象形者，畫成其物，隨體詰詘，日、月是也。故象形字，當象物之形。日月以外，尚有魚、馬、鹿、刀之字，俱象物之形。

### 指事

慎曰：指事者，視而可識，察而見意，上、下是也。象形唯象實物，不可象無形事，故有指事。或以象形加注、或以非字而成有字。前者有刃、天；後者有上、下。

### 會意

慎曰：會意者，比類合誼，以見指撝，武、信是也。見有形聲，開複體字之先，故姑以二字合一，以會其意、知其字。武者，從止、從戈，止，趾也。以趾當戈，可以稱武。慎以為止戈為武，誤也。葬者，從死、從茻，茻，多草也。葬以死人埋草野之地，故曰葬。

### 形聲

慎曰：形聲者，以事為名，取譬相成，江、河是也。形聲乃補假借易誤之不足。以原假借為聲符，加注形符以正義。如女、工、可、各、胃諸水，加注形符水，成汝、江、河、洛、渭。人見其從水，則可識之皆諸水也。亦有象形加注聲符表音者，如艸之加早，成草字。

### 轉注

慎曰：轉注者，建類一首，同意相受，考、老是也。此條今人所不解。蓋諸夏方千里，東西南北語音殊異，一義有多字，用於異域也。

### 假借

慎曰：假借者，本無其字，依聲托事，令、長是也。夫象形指事不足以用，不可以別門類，故取同音象形指事之字以表不可象形指事之事。至形聲泛用，有加形符者，原字遂成聲符，還原原義。如里、亶成鯉、鱣。又有假借義常用，原義已失，另造新字以置其原義。如自本義鼻，借以指本人，另造形聲之鼻以置本義。

假借之濫用，致先秦之書不以誤字為恥，多有難識者。今簡化字亦有假借之法，誤事日趨，應以為慎。
# 重文

**重文**者，漢字之一字多書也，今謂之曰「**異體字**」、「**正體字**」。

時有古今，字有更革，乃生重文。重文諸字，常正常用者，異罕見者，然此則非定。引例為證，若「夠」、「够」者，繁體字用者以「夠」為正，而簡體字用者以「够」為正，此非繁簡之辨，重文之正異無定也。

## 外連

* 異體字表修訂版
* 中華民國教育部異體字字典
* 中央研究院歷史語言研究所電腦漢字字形、異體字及詞彙整合知識庫 互聯網檔案館存錄，時二〇〇五年十二月一日。
# 二簡字

二簡字形狀怪異、甚為難辨
**二簡字**者，漢字自簡化字以降之再簡者也，中華人民共和國文字改革委員會造之，一九七七年十二月廿日，佈《第二次漢字簡化方案（草案）》，其字甚簡，至於陋矣。

二簡既行，書報難閱，萬民病之，故未推之，卒廢於一九八六年，後遂無復簡者。

## 法

《第二次漢字簡化方案（草案）》之簡，茲列其榦。

### 形聲

存其形旁，替其聲旁，例：

造以茲法之一簡字有：远－遠，达－達，进－進，歼－殲，忧－憂，扰－擾，拥－擁，态－態，适－適，认－認，让－讓，坟－墳。

### 會意

造新字，從會意：

造以茲法之一簡字有：尘－塵，泪－淚，笔－筆，帘－簾。

### 假

假以同音，例：

亦有如是簡者：桔－橘，帐－账，咀－嘴，肖－萧，闫－阎，兰－蓝、篮，予－预、豫，欠－歉，令－龄，邦－帮，迂－遇，交－跤，扇－煽、搧，付－副，杆－秆、竿，太－泰。「桔－橘」「帐－账」之屬今猶有用者。

造以茲法之一簡字有：只－隻，兰－蘭，荡－盪，卜－蔔，干－幹、乾，谷－穀，后－後，伙－夥，松－鬆，面－麵。

### 略

略其一部。如：

造以茲法之一簡字有：声－聲，电－電，么－麽，术－術，复－複、復，医－醫，扫－掃，飞－飛。

### 替

存其輪廓，替一部以符號：

造以茲法之一簡字有：贝－貝，难－難，鸡－雞，汉－漢，欢－歡，仅－僅，邓－鄧，郑－鄭，赵－趙。

## 見

* 正體字
* 簡化字
* 日本新字體
# 舊字體

**舊字體**者，曏日本之字型也。然本無此稱，二戰終，尚以之為「正字」，其形似今之繁體字，稍有異焉；逮及「当用漢字」出，乃有此名，以別《當用漢字表》之新字體也。雖然，時為文列印者，尚以之撰，蓋列印排版遲易之故；然今舊字體猶有用焉，是日本未禁絕舊字也。故著冀用時，且商許，仍以舊也，望以之名者，亦可以為名也。而中國大陸之繁體字，皆見簡化，無論人、地之字，是異也。

* 新字體
* 教育漢字
* 人名用漢字
* 當用漢字
* 常用漢字
* 日本國語國字之惑

## 外連

* A simple Shinjitai - Kyūjitai converter
* A practical Shinjitai - Kyūjitai - Simplified Chinese character converter 互聯網檔案館存錄，時二〇一四年八月二十三日。
* A complex Shinjitai - Kyūjitai converter 互聯網檔案館存錄，時二〇〇九年二月四日。
* A downloadable Shinjitai - Kyūjitai - Simplified Chinese character converter - Download directly (Microsoft Windows NT/2000/XP/Vista) 互聯網檔案館存錄，時二〇一一年七月二十四日。
# 則天文字

**則天文字**者，乃武周則天皇后所創之新字也，或稱**則天新字**、**武后新字**。今人視之，則異體字也。因六書而分之，皆象形或會意者也。

## 史

當是時，則天易唐為周，遂命改服、易幟、改元、易官，並立新字代舊字，以除舊立威也。究其因者，武后其信字者擁統民心之力也。或云，武后立新字，乃好大喜功也。又曰，其立新字，以愚民也。

其字非獨生造，亦有托古字而改者，如改「天」字為「」，即因篆而改，以彰其法古也；然多生造，以彰其行乃革命，以創新世也。

神龍元年二月甲寅，中宗復唐，其字漸廢，至今，無以用者。

於日本、唯德川光國用。

## 例

### 例字

* (曌)：音同**照**，意爲「日月當空」，武則天自名也。
* (瞾)：音亦同“**照**”，意爲「雙目當空」，常與「」字混，並作武則天名。
* **圀**：音、義皆同**國**。
* (𡆠)：音義同日。囗象日之形，以乙示金烏。

### 與今字相較

**粗**字者，則天文字與現代漢字之較也。

| 現代漢字 | 則天文字 | 放大 |
| --- | --- | --- |
| **天**冊金輪**聖**神皇帝 | **𠀑**冊金輪**𨲢**神皇帝 |  |
| **證聖**元**年**九**月**九**日** | **𨭻𨲢**元**𠦚**九**囝**九**𡆠** |  |
| **君臣**佳**天地** | **𠁈𢘑**佳**𠀑埊** |  |

## 據
# 古事記

《古事記》書影，真福寺藏
《**古事記**》，日本史書，開東島國史之先。和銅四年，元明天皇命太安萬侶撰之。舍人稗田阿禮口授。明年正月成稿，呈獻天皇。全記分二部：曰「本辭」、曰「帝紀」。帝紀者，天皇之史，若御名、皇居、治天下、后妃、皇子皇女、昇遐、御壽、山陵云。本辭，亦謂之舊辭，蓋諸神行事、英雄傳說、閭閻故事云。共「上卷」「中卷」「下卷」三卷。

## 事

* 《**古事記**》稱陸奧國為**道奧**，令制國也，屬東山道。舊稱奧州、陸州，領三十五郡，百九十三鄉。國府在多賀城。

## 引據